
Gan ganolbwyntio ar astudiaeth achos, lluniwch ymateb i gynulleidfa broffesiynol sydd yn nodi ac yn gwerthuso’n feirniadol y camau dysgu ac addysgu nesaf ar gyfer dysgwr unigol.
Cyflwyniad 
Wrth edrych ar Anghenion Dysgu Ychwanegol byddaf yn sôn am yr hyn sydd yn rhoi cefndir damcaniaethol o ran datblygiad plant, anghenion amrywiol, addysgeg gyfannol a’i nod yng Nghwricwlwm i Gymru, a phwysigrwydd cydweithio aml-asiantaethol yn ogystal â’r pwysigrwydd o gydweithio a chyfathrebu gyda’r rhieni.  
Mae Anghenion Dysgu Ychwanegol (ADY) yn effeithio ac yn achosi anawsterau ac anableddau ar bobl o bob oed (Llywodraeth Cymru, 2020). Mae pob person yn dysgu ar wahanol raddfa, mae anawsterau yn digwydd ym mywydau disgyblion sydd yn gallu effeithio ar eu dysgu nhw yn emosiynol, gwybodol (Parent Partnership Services, 2019). Er hyn, mae plant a phobl sydd ag ADY yn cael eu heffeithio yn fwy wrth yr anawsterau yma, maen nhw’n eu derbyn, yn eu haddysg. 
Gyda’r pedwar diben mewn golwg, blaenoriaeth pob ysgol ar hyn o bryd yn dilyn blwyddyn anodd o gyfnodau clo, dysgu ar-lein a diffyg cymdeithasu, ydy sicrhau fod pob disgybl yn derbyn y gefnogaeth sydd angen arnyn nhw i fod yn unigolion iach, hyderus, dysgwyr mentrus, dinasyddwyr gwybodus a chyfranwyr creadigol (Llywodraeth Cymru, 2020). Gyda disgyblion ADY, mae’n bwysig fod y disgyblion yma yn cael yr holl brofiadau yma nawr, gan eu bod nhw wedi colli blwyddyn o gymdeithasu a dysgu ynghyd â diffyg cysondeb i ateb eu gofynioin addysgol.
Gyda’r disgybl, mi fyddaf yn canolbwyntio ar blentyn â Syndrom Prader-Wili. Syndrom ydyw sydd yn amharu ar gromosom 15, ac yn effeithio ar y llafaredd ac yn gorfforol yn y plentyn, Eli. 
Rhan 1
Yn rhan yma mi fyddaf yn canolbwyntio ar ddisgybl blwyddyn 5 rwyf wedi gweithio gyda fel 1:1, sydd wedi bod trwy lawer o gynnwrf mewn cyfnod byr o’i bywyd. Mae fy mhlentyn 1:1, Eli, yn dioddef o Syndrom Prader-Willi (SPW). Ond beth yn gwmws yw SPW? Mae Syndrom Prader-Willi yn anabledd datblygiadol cymhleth sy'n deillio o nam ar gromosom 15. Mae'n achosi a chamweithio yn ardal yr ymennydd o'r enw yr hypothalamws, sy'n rheoli agweddau megis archwaeth, tymheredd ac emosiwn (PWSA, 2021). Mae pob un o’r rhain yn effeithio ar Eli. Pan ddechreuodd yn yr ysgol, roedd eisiau bwyta trwy’r amser, dim crys-t roedd am wisgo, roedd bo tro yn dangos ei hemosiwn ond methu egluro pa emosiwn. Erbyn hyn, mae Eli dal dim ond yn gwisgo crys-t. Mae wedi dod i ddeall a derbyn trefn diwrnod yr ysgol erbyn hyn, e.e mae’n cael ffrwyth amser chwarae bore a  phecyn bwyd gyda digon, ond dim gormod, o fwyd ynddo iddi. Mae Eli hefyd yn gallu egluro ei hemosiwn a sut mae’n teimlo o ddydd i ddydd. Un peth nad yw Eli yn hoff iawn ohono ydy gweithio fel pâr. Mae’n hoff iawn o gael sylw oedolyn, ac yn mynd yn ddibynadwy ac yn datblygu obsesiwn gydag oedolyn 1:1 felly penderfynodd yr ysgol i gael oleiaf  dau cymorthydd yn cylchdroi o fewn wythnos. Wrth sôn am effaith 1:1, dywed ESTYN fod cynnydd cryf mewn datblygiad disgyblion pan mae ganddyn nhw’r brofiad dwys yna. Yn benodol. Mae’r darpariaeth orau ar gyfer y disgyblion yn sicrhau datblygiad mewn strategaethau dysgu i wella hunanhyder a dysgu eu hanaswsterau (ESTYN, 2019). Credwyd yn gryf nid ysgol brif-ffrwd oedd y lle gorau i Eli ar y dechrau, er hyn, gyda chymorth 1:1 mae Eli wedi datblygu fwyfwy a thu hwnt i ddatblygu ei hanawsterau yn enwedig yn gorfforol ac o ran ei llafaredd. Mae ei datganiad ADY yn nodi iddi fod yn deilwng i gael cefnogaeth oedolyn gyadg hyd at ddau ddisgybl arall. 
Un peth mae pobl sy’n dioddef â SPW yn gwneud yw gofyn ac ailadrodd cwestiynau yn gyson. O ran sefyllfa Eli, mae hi’n hoff iawn o ofyn pryd mae hi’n amser cinio neu chwarae. Fel y dywed Prader-Willi Syndrome Assossiation (PWSA), 2021, Mae gofyn cwestiynau ailadroddus yn nodwedd gyffredin gyda phobl sydd yn dioddef o’r syndrom yma, sydd fel arfer yn digwydd pan fydd angen sicrwydd ar y plentyn neu os yw wedi methu â phrosesu'r wybodaeth a roddwyd. Fel y gweler yn y Proffil Un Tudalen, un ffordd o’i helpu ydy ‘ail-adrodd os wyf yn ansicr’. 
Weithiau, gall y plentyn ddefnyddio cwestiynu dro ar ôl tro i ennill sylw 1:1 ac ymatebion geiriol. (Prader-Willi Syndrome Association UK, 2021). Yn sefyllfa Eli mae’n hoff iawn o ofyn cwestiynau yn aml, fel y dywed PWSA, Mae’n rhaid cael rhywbeth gweledol i gyfateb  y cwestiwn mae’n gofyn. Er enghraifft, i ateb y cwestiynau yma mae’n bwysig ei bod hi’n gallu gweld cloc a gallu darllen cloc. Pe bai ei bod hi’n gofyn ‘Pryd mae amser chwarae?’, er enghraifft, yr ateb byddai ‘Pan fydd llaw mawr y cloc ar chwech a’r llaw fach ar ddeg, sef hanner awr wedi deg. Mae ugain munud gyda ti.’. Mae hyn yn gymorth mawr tuag at wneud iddi weithio, annog sgwrs a’i pharatoi tuag at drefn y dydd. 
Dylid gwobrwyo ymddygiad cadarnhaol bob amser gan fod plant â PWS yn ymateb yn dda iddynt. Ffordd arall o’i helpu ydy canmol. Mae ei chanmol yn sicrhau ei bod hi’n dechrau’r dydd yn teimlo’n gadarnhaol yn ei hun. 
 Maent hefyd yn debygol o fwynhau cyfrifoldeb a chael gwybod eu bod “wedi gwneud swydd dda”. Gall wneud hyn roi hwb i hunan-barch a hyder y plentyn. Beth allwch chi ei wneud i helpu? Yn bwysicaf oll, ni ddylid byth defnyddio bwyd fel gwobr i blentyn â PWS. Gall fod yn yn ddefnyddiol i gofnodi cyflawniadau a chanmoliaeth ar graff neu siart seren (Prader-Willi Syndrome Association UK, 2021). Gallwch chi wneud hyn ar gael i'r plentyn gyfeirio ato a bydd y gynrychiolaeth weledol yn sicrhau bod hyn yn hygyrch iddyn nhw. Wrth wobrwyo eitemau bwyd i'r dosbarth cyfan, gwnewch yn siŵr eich bod wedi ymgynghori gyda’r rhieni ymlaen llaw. Gallant ddarparu dewis arall o galorïau isel neu wneud trefniadau i'r calorïau gael eu benthyg o'u pryd gyda'r nos.
Fel disgybl gwybodus iawn am ei chyflwr, yr holl lawdriniaethau a datblygiad addysgol arbennig, mae’n bwysig bod Eli yn cael ei chynnwys ym mhob dim. Mi wna Eli ymdrechion hollol wych ym mhob peth y gwna (Atodiad A, 2021). Mae cynnwys plentyn ifanc â SPW yn gymharol hawdd, o ystyried hynny maent yn gymdeithasol ac yn hoffter eu natur fel y dywed PWSA, 2021. Fel gyda phob plentyn, dylid gwirio bod gweithgareddau'n briodol i'w gallu a gwirio bod cyfarwyddiadau wedi'u deall. Gyda Eli mae’n gwrando ac yn cymryd rhan ym mhob peth oni bai am chwaraeon. Er ei diddordeb mawr mewn pêl-droed, nid yw’n hoffi cymryd rhan o gwbwl mewn unrhyw weithgaredd ymarfer corff. 
Mewn rhai pynciau e.e mathemateg, mae angen ailadrodd cyfarwyddiadau neu ddefnyddio arwyddion i arddangos er mwyn sicrhau ei bod hi’n deall pob dim. Heb os nac onibai, safbwynt yr ysgol yw sicrhau addysgu'r plant eraill am anghenion y plentyn yma, gyda chaniatâd ei rhieni. Gall hyn olygu defnyddio straeon cymdeithasol neu ddoliau persona. Wrth wneud hyn, gallwch chi leihau'r siawns y bydd plant eraill yn rhannu bwyd a gall greu amgylchedd maethlon, diogel (PWSA, 2021). Roedd defnyddio adnoddau a deunyddiau wrth wneud gweithgareddau yn y dosbarth yn sicrhau datblygiad a gwell dealltwriaeth o’r weithgaredd oedd yn digwydd ar y pryd ar gyfer Eli. 
I sicrhau fod yr ysgol yn cadw mewn cyswllt gyda’r rhieni o ran emosiwn, ei datblygiad, ei dealltwriaeth ac ati o’r gwaith a’i theimladau yn yr ysgol, mae gan Eli ddyddiadur, sydd yn mynd adref gyda hi pob penwythnos. Yn y dyddiadur, mae’r athrawon dosbarth yn ysgrifennu sut mae wedi bod trwy gydol y dydd, ei theimladau, beth mae wedi gwneud trwy gydol y dydd a’i dealltwriaeth o’r gwaith. Mae hyn yn bwysig er mwyn cadw’r berthynas gref yna gyda’r rhieni. Dywed PWSA (2021),  fod cadw perthynas dda gyda’r ysgol yn beth da oherwydd pe bai fod yna gonsyrn, mi fydd yn hawdd cysylltu gyda’r rhieni boed trwy ebost, galwad ffôn neu’r dyddiadur. Mae’r dyddiadur yn sicr wedi datblygu’r berthynas rhwng yr ysgol a’r rhieni fwyfwy. 
Un consyrn sydd gyda’r rhieni yw ei llafaredd a’r gallu i gael pobl i ddeall beth mae’n dweud. Mae lleferydd gwael a datblygiad iaith yn un peth sydd yn effeithio plant sydd gyda SPW, yr un peth ag unrhyw blentyn arall (PWSA, 2021). Fel staff ysgol, yn enwedig wrth gyfarwyddo gyda’i llafaredd, mae’r staff wedi deall yr hyn mae’n dweud  rhan fwyaf o’r amser. Pe bai nad yw’r athrawon yn deall yr hyn y dyweda, byddai’r athrawon yn gofyn iddi ailadrodd mewn ffordd sensitif a deallusol iddi hi fel unigolyn. Gan fod Eli yn ddisgybl dewr, hyderus a phenderfynol, mae ei datblygiad iaith wedi gwella yn y Gymraeg a’r Saesneg. Saesneg yw’r iaith yn y cartref gyda’r fam a’r Gymraeg mae’n siarad gyda Dad. Mae hyn yn helpu iddi ddatblygu yn y ddwy iaith ac yn sicrhau y datblygiad a’r gefnogaeth sydd angen arni (Athrawes A, 2021). Er hyn, mae mam a thad Eli wedi gwahanu ond mae perthynas iachus rhyngddynt ac yn deall ei gilydd. Mae trefn gannddyn nhw o bryd mae Eli gyda nhw ac mae Eli yn wybodus iawn o hyn hefyd. Sicrha hyn fod Eli yn datblygu i fod yn unigolyn iach, hyderus sydd yn barod i gyfrannu’n wybodus (Llywodraeth Cymru, 2021).
Ar ôl creu holiadur i athrawon Eli ymateb iddo (Gweler Atodiad), mae’n dangos fod Eli wedi datblygu’n sylweddol ers iddi ddechrau’r ysgol. Dywed Athrawes B, mae ei gofidiau hi yn bennaf oedd a’i dyma’r ysgol orau iddi? Ond gyda bod mor gryf, dewr a phenderfynol, mi wnaeth Eli ddatblygu yn gyflym o fewn addysg, yn gorfforol a chymdeithasol. Mae ei hymdrechion wedi bod yn ddiddiwedd i ddatblygu a bod y gorau gallai fod. 
Yn y rhan yma mi fyddaf yn trafod sut mae plant ag ADY yn datblygu mewn ysgol, cymuned ac amgylcheddau gwahanol. Defnyddir y term Anghenion Dysgu ychwanegol ‘ADY’ er mwyn cwmpasu’r holl anghenion dysgu sydd gan ddisgyblion mewn ysgolion a chymunedau tu hwnt (Siencyn, S 2010). Golyga hyn, nad yw disgyblion yn cael eu amharchu drwy gael eu hadnabod fel plentyn ag angen penodol. Dyma’r ffordd orau gan fod gan disgyblion ag ADY yr hawl i ofal arbennig a chymorth i fyw bywyd llawn, annibynnol (Comisiynydd Plant Cymru, 2021). Yn sicr dylai plant ag ADY cael eu derbyn a sicrhau eu bod nhw’n cydnabod eu hawliau dynol mewn bywyd pob dydd, boed yn yr ysgol, parc, neu mewn gymdeithas mae’r hawl ganddyn nhw i fod y gorau. Dyma un peth wnaeth godi fel rhan o’r holiadur i athrawon Eli, gan roedden nhw’n pryderi ni fyddai Eli wedi gallu dod yn rhan o’r dosbarth ac yn aelod mor arbennig o deulu’r ysgol. Pryder arall oedd, a byddai hi’n bosib i Eli cael ei thrin yn gyfartal a phlant eraill? Yr ateb yw, oedd. Roedd y disgyblion i gyd yn eu gweld fel ‘un ohonom ni’ (Athrawes C, 2021). Fel yr honnodd Vygotsky fod y byd cymdeithasol nid yn unig yn rhyngweithio rhwng cyfoedion a'u hathro ond ei fod hefyd yn cynnwys dylanwadau allanol yn y gymuned (Kurt, 2020).  Mae gwybodaeth flaenorol, fel ymddygiadau dysgedig gartref, yn effeithio ar ddysgu yn amgylchedd yr ystafell ddosbarth fel yn sefyllfa Eli mae ei hymddygiad hi yn wahanol i blant eraill gan fod ganddi SPW ac mae ei hymddygiad yn gallu newid o dan amgylchiadau gwahanol. Hefyd gan fod disgyblion SPW yn gallu bod yn styfnig, efallai ni fyddan nhw eisiau gwneud rhywbeth yn benodol mewn amgylchedd benodol, mae’n gallu newid eu hymddygiad. Mae Eli yn gwybod sut i ymddwyn mewn sefyllfeydd ac amgylchfeydd o fewn yr ysgol ond weithiau, pan nad ydy hi eisiau cymryd rhan mae ei hymddygiad yn newid ac mae’n pwdu a llefen. Mae hyn yn gallu bod yn broblem ond gyda sylw 1:1 mae ei hymddygiad yn newid i fod yn fwy cadarnhaol ac yn cymryd rhan yn y pendraw. Gwelir ymddygiad Eli yn newid pan mae gwers chwaraeon. Mae bron pob plentyn â Prader-Willi syndrom yn cyflwyno gydag ymddygiad sydd yn gallu dod â heriau i'r naill na'r llall eu hunain, neu'r rhai o'u cwmpas, neu y ddau. Fodd bynnag, mae hyn yn amrywio'n sylweddol rhwng unigolion (PWSA, 2021). Mae'r ymddygiadau sy'n herio yn amrywio o ddim byd gwael iawn i ddifrifol iawn, a phob un gall unigolyn arddangos gwahanol ymddygiadau. Gall y rhain yn eu tro amrywio yn ôl oedran, amgylchiadau a datblygiad emosiynol. Mae Eli yn ddisgybl penderfynol a phan nad ydyw eisiau gwneud rhywbeth mae’n anodd iawn newid ei meddwl. Mae’r heriau yma yn rhywbeth sydd yn rhedeg trwy blant a phobl sydd â SPW. Pan nad yw Eli eisiau gwneud ymarfer corff byddai’n dechrau dweud prynhawn dydd Mawrth bod ei chefn yn dost, byddai’n parhau gyda hyn trwy ddydd Mercher a bore Iau tan fod ymarfer corff wedi gorffen. Os gofynnir iddi erbyn prynhawn dydd Iau sut mae ei chefn ei hateb byddai bo tro ‘bach yn well nawr’. Yn ôl gwefan Prader-Willi Syndrome Association UK (2021), mae pobl sydd yn dioddef o’r syndrom yn rheoli a dylanwadu (manipulate) yn gref iawn ar bobl. Er hyn, mae pobl sydd yn dioddef o SPW, oherwydd eu trothwy poen uchel, unrhyw gwynion o boen neu dylid cymryd anghysur o ddifrif. Y rhan fwyaf o blant â PWS dim ond os yw'r boen yn eithafol, a hyd yn oed wedyn, y byddai yn cwyno am hyn ni chaiff y person ond ei ddisgrifio fel poen neu anghysur (PWSA, 2021). Mae'n bwysig bod staff yn ymwybodol y gall cleisio ddigwydd yn hawdd, hyd yn oed o ganlyniad i guro neu daro bach. Yn aml gyda Eli, mi fydd hi’n crio o ganlyniad i sioc mwy na chael dolur gwael. Wedi iddi gwympo mae angen y sylw 1:1 mwy dwys arni i sicrhau bod ei hemosiynau yn cael eu clywed ar gyfer ei dyddiadur. 
Dyweda Bronfenbrenner bod cael perthynas mewn amgylcheddau gwahanol o deulu agos, ysgol a chymdeithas yn bwysig. Defnyddiwyd pedair system gan Bronfenbrenner. Systemau sy’n deillio o sut mae plant yn datblygu a beth sydd yn bwysig iddyn nhw sy’n sicrhau amgylcheddau a rhannu amgylcheddau i’r pethau cydberthynol i’r plentyn yn unigol. Y systemau ydy Microsystem, sef yr amgylchedd uniongyrchol fel lle mae’r plentyn yn byw. Nid yn unig hyn ond mae’n cynnwys y perthnasoedd, sefydliadau a’r pobl mae’r plentyn yn rhyngweithio gyda fel teulu, clybiau neu leoliad ysgol. Mae’r mesosystem yn disgrifio’r cydberthynas rhwng gwahanol systemau fel cefnogiad rhieni o fewn addysg a sgiliau academaidd i werthfawrogi’r disgyblion. Datblygiad unigolion mae ecosystem yn edrych arno a’r canlyniad o leoliadau gwahanol sydd yn meddwl rhywbeth i’r unigolyn ond ddim yn rhan weithredol o’u bywydau er enghraifft lle mae eu rhieni yn gweithio. System olaf Bronfenbrenner ydy’r macrosystem. Dyma lle mae’r unigolion yn cael eu cynnwys mewn,  gwerthoedd diwylliannol yn disgrifio’r amodau economaidd y mae’r teulu yn dilyn er enghraifft, crefydd, cred, strwythurau amgylcheddau (Ashiabi ac O’Neal, 2015). Wrth edrych ar y systemau yma mae’n amlwg fod yn creu y disgybl fel unigolyn gwahanol i bawb arall. Mae’r disgybl yn edrych fel pe bai nhw’n ganolog i bob elfen o’r systemau yma. Golyga hyn fod yr unigolion yn derbyn ac yn datblygu o fewn cymdeithas, datblygu perthnasau gwahanol,  gwneud ffrindiau a dod i adnabod eu cymdetihas drwy glybiau a chymdeithasu. Wrth wneud y systemau yma i gyd mae’n amlwg fod y systemau yn rhyngweithio gyda’i gilydd yn dda ac yn dylanwadu ar ei gilydd i wneud yr unigolyn iach, hyderus (Llywodraeth Cymru, 2021). Fel y dywed Bronfenbrenner mae’n rhaid cael y berthynas iach yma o fewn un cylch (gweler llun isod) er enghraifft, mae’r plentyn yn ganolog i bopeth, ond os nad ydy’r berthynas yma gyda’r ysgol, rhieni ac ati o fewn y meicrosystem, dydy’r plentyn ddim yn gwybod sut i ymateb na chymryd rhan mewn gweithgareddau, sgwrs na chymdeithasu gyda theulu a chymdogion. Mae’n glir o lawer o ymchwil mai teulu yw’r sefydliad cymdeithasol pwysicaf. 

Mae pob un o’r rhain yn effeithio datblygiad plentyn mewn ffyrdd gwahanol. Mae’r hawl gan bob plentyn i fod yn rhan o grwpiau, clybiau ac i wneud ffrindiau (Comisiynydd Plant Cymru, 2021). ‘Caiff plentyn ei eni mewn byd sydd eisoes yn bodoli.’ (Siencyn, S, 2010). 
Mae datblygiad yn cael ei ystyried yn gyfannol lle mae pob agwedd ar ddatblygiad yn cael ei genhedlu fel un rhyngberthynol. Mae'n amlwg bod rhywbeth sy'n effeithio ar un agwedd ar ddatblygiad yn effeithio ar eraill. Er enghraifft, weithiau mae plant sy'n methu â ffynnu'n gorfforol yn methu â methu mewn meysydd eraill. Mewn rhai achosion mae hyn felly, ond y cwestiwn i'w ofyn yw a yw hwn yn ddatblygiad penodol. Credir bod datblygiad yn barhaus ac yn gronnus ac mae'r blynyddoedd cynnar bron yn cael eu disgrifio fel rhai hanfodol i ddatblygiad diweddarach. Weithiau ystyrir bod gan ddatblygiad penodol, sy'n caniatáu, i blant addasu ac addasu i ddigwyddiadau ac amgylchiadau niweidiol. Mae tystiolaeth yn awgrymu bod rhai plant sy'n cael dechrau anodd mewn bywyd yn goresgyn anawsterau enfawr, ac i'r gwrthwyneb mae plant sydd â dechrau breintiedig mewn bywyd weithiau'n ei chael hi'n anodd mynd i'r afael â chaledi diweddarach.
Datblygiad Gwybyddol a'r Byd Cymdeithasol
(i) mae diwylliant yn arwyddocaol wrth ddysgu, (ii) iaith yw gwraidd diwylliant, a (iii) mae unigolion yn dysgu ac yn datblygu yn eu rôl yn y gymuned. Gellir diffinio diwylliant fel moesau, gwerthoedd a chredoau aelodau ei gymuned, a gedwir yn eu lle gyda systemau a sefydliadau. Mae agweddau ac ymddygiad derbyniol yn cael eu cyfleu trwy ddefnyddio iaith. Mae diwylliant yn cael ei siapio dros amser o ganlyniad i ddigwyddiadau penodol, y mae eu negeseuon wedyn yn cael eu cyfleu i'w aelodau. Esboniodd Vygotsky fod diwylliant yn gyson yn effeithio ar ddatblygiad gwybyddol trwy effeithio ar ymddygiad dynol. Roedd am i eraill sylweddoli bod perthynas gymhleth rhwng diwylliant a datblygiad dynol. Mae'n gylch; ar yr un pryd ag y mae'r diwylliant yn dylanwadu ar unigolyn, mae'r unigolyn hwnnw yn ei dro yn creu diwylliant.
Defnyddiodd Vygotsky gamau datblygiad plentyndod i egluro ymhellach y berthynas rhwng diwylliant a dysgu. Fel babi, rydych chi'n arddangos swyddogaethau elfennol sydd wedi'u cynllunio ar gyfer eich goroesiad: crio, ymdeimlad o arogl eich mam, a lleisiau cyfarwydd. Mae'r arddangosfeydd hyn yn diflannu yn raddol o ganlyniad i ysgogiadau allanol: dynwared, canlyniadau, a chyflyru gan eraill. Yn ei le mae sgiliau datrys problemau fel myfyrio, bargeinio a rhesymu. Mae ffactorau diwylliannol yn dylanwadu ar y meddwl lefel uwch hwn. Mae gwerthoedd a chredoau cymuned, gan gynnwys modelau ymddygiad derbyniol, yn creu pwysau ar eraill i fabwysiadu agweddau a phrotocol dewisol y gymdeithas honno. Mae Etiquette yn cael ei gyfathrebu ar lafar a thrwy esiampl.
Iaith yw sylfaen syniadau Vygotsky ar ryngweithio cymdeithasol. Mae datblygiad lleferydd yn digwydd mewn tri cham: lleferydd allanol, egocentric a mewnol. Mae lleferydd allanol neu gymdeithasol yn digwydd o'i geni hyd nes ei bod yn dair oed. Mae babanod yn defnyddio iaith i gyfleu eu teimladau, mynegi eu hemosiynau, a rhannu geiriau syml. Maent yn defnyddio iaith i nodi eu hanghenion a hefyd yn ymateb i araith eu rhiant. Gallwch chi ddechrau gweld y dylanwad cymdeithasol ar ymddygiad mor gynnar â'r cam hwn yn seiliedig ar yr ymatebion i'w gofynion. Er bod babanod yn defnyddio iaith i reoli eu hanghenion, mae'r bobl o'u cwmpas yn mynegi cymeradwyaeth neu anghymeradwyaeth ar sail eu hymddygiad. Mae hyn yn arwain at ddatblygiad gwybyddol o fewn yr unigolyn. Mae'r cam nesaf, lleferydd egocentric, yn digwydd rhwng tair a saith oed. Wrth iddynt ddechrau rhesymoli eu gweithredoedd neu ymddygiad yn fewnol, mae plant yn dechrau siarad â nhw eu hunain. Mae'r araith fewnol hon yn eu helpu i reoli eu rhesymu a threfnu eu meddyliau. Maent yn parhau i ddehongli ystyr o ymatebion eraill, gan integreiddio'r credoau diwylliannol ymhellach i'w datblygiad gwybyddol eu hunain. Heb iaith, credai Vygotsky y byddem yn gyfyngedig i swyddogaeth fwy cyntefig. Iaith yn y pen draw yw'r offeryn ar gyfer cyfathrebu'r ymddygiadau a ddymunir ac felly galluogi datblygiad cymdeithas a'i diwylliant.
Yn debyg i leferydd mewnol mae'r syniad o fewnoli. Ni ddylid cymysgu mewnoli ag ymyrraeth, sy'n golygu cyn lleied o gyfranogiad gan yr unigolyn ei hun. Dyma'r cyflyru a roddir gan eraill, er enghraifft, y canlyniadau neu'r ymatebion tuag at ymddygiad. Mewnoli yw lle mae cymdeithas yn dylanwadu ar ddatblygiad gwybyddol unigolyn wrth iddo fabwysiadu moesau a moeseg cymuned drostynt eu hunain. Maent yn dechrau ystyried credoau eu diwylliant fel eu credoau eu hunain. Ni ddylid cymysgu mewnoli â chymdeithasu, lle mae unigolion yn datblygu agweddau oherwydd yr angen i berthyn i gymuned ac nid y rhwymedigaeth wirioneddol i wneud hynny. Yn theori Vygotsky, roedd mewnoli yn bwysig i ddatblygiad cymdeithasol. Gallwn arsylwi sgiliau allweddol yn datblygu ar y lefel gymdeithasol ac yna unwaith eto o fewn unigolyn wrth iddynt fewnoli dylanwadau diwylliannol. Mabwysiadir dylanwadau allanol fel nodweddion rhyngbersonol trwy gydol y broses fewnoli.
Mae'n bwysig nodi bod y system addysg yn dylanwadu ar systemau meddyliau a chred y plant oddi mewn. Mae athrawon a chyfoedion un yn effeithio'n uniongyrchol ar ddatblygiad gwybyddol yn ôl yr iaith maen nhw'n ei defnyddio a'r dehongliadau maen nhw'n eu cynnig o ddigwyddiadau diwylliannol. Er bod Piaget yn credu bod plentyn yn adeiladu golygfa unigryw o'r byd, awgrymodd Vygotsky fod eraill o fewn cylch cymdeithasol plentyn yn dylanwadu ar eu safbwyntiau, eu gwerthoedd a'u hagweddau. Mae unigolion yn cymryd rhan weithredol yn eu hamgylcheddau dysgu, gan ddadansoddi'n barhauscynnwys ymatebion eraill ac addasu eu hymatebion wrth iddynt fabwysiadu neu wrthod safonau derbyniol fel eu rhai eu hunain. Mae dysgu a diwylliant yn dibynnu ar y llall: mae unigolion yn gyson yn penderfynu beth sy'n dderbyniol mewn cymdeithas, ac mae'r amgylchedd yn cadarnhau'n barhaus yr hyn a fyddai'n cael ei ystyried yn ymddygiad priodol. Noda Vygotsky mai'r cyfuniad o ddylanwadau diwylliannol a geneteg sy'n creu personoliaeth rhywun.
Yn ail, nododd Vygotsky y dylid dod i'r casgliadau yn seiliedig ar ymddygiad myfyriwr mewn lleoliad cymdeithasol. Ni roddodd bwyslais ar ddeallusrwydd ei hun. Yn lle hynny, cynigiodd Vygotsky y syniad o barth datblygiad agosrwydd, sy'n gwahaniaethu rhwng yr hyn y gall plentyn ei gyflawni'n annibynnol a'r hyn y mae'n ei gyflawni o dan arweiniad agos gan athro. Honnodd fod dysgu'n digwydd ym mhresenoldeb tasgau sy'n benodol i allu cyfredol y plentyn o dan oruchwyliaeth person mwy cymwys. Er mwyn manteisio ar y twf hwn, anogodd Vygotsky brofion yn seiliedig ar y cyd-destun cymdeithasol. Roedd yn anghytuno â'r syniad o asesiadau deallusrwydd annibynnol, gan ffafrio canolbwyntio ar botensial pob myfyriwr yn yr amgylchedd dysgu. Mae parth datblygiad agosrwydd yn cael ei effeithio gan briodoleddau unigryw pob unigolyn, gan gynnwys personoliaeth, hunanreoleiddio, a gwybodaeth flaenorol. Gan na ellir diffinio parth datblygiad agosrwydd yn glir, mae'n heriol esbonio'r cysylltiad rhwng rhyngweithio cymdeithasol a dysgu. Fodd bynnag, mae'n cefnogi'r ddadl dros system addysg sy'n canolbwyntio mwy ar fyfyrwyr yn ogystal â'r nifer o ffactorau a all ddylanwadu ar ganlyniadau posibl.

Proffil Un TudalenBeth mae eraill yn hoffi ac yn Edmygu amdanaf i?:
· Rwy’n gyfeillgar
· Rwy’n garedig iawn
· Rwy’n hoffi pêl-droed
· Rwy’n gryf
· Rwy’n ddewr
· Rwy’n helpu eraill
· Rwy’n meddwl am eraill
· Rwy’n ffrind da

Beth sydd angen arnaf i fy nghefnogi i?:
· Cymorth 1:1
· Amser
· Amynedd
· Rhywun i wrando arnaf
· Esbonio’r gwaith eto os nad wyf yn siwr. 
· Fy nghanmol pan rwyf wedi gwneud rhywbeth yn dda. 
· Ail-adrodd os ydw i yn ansicr. 
· Defnyddio adnoddau i helpu gyda fy ngwaith mathemateg. 
Beth sy’n bwysig i mi?:
Mam, Dad, Millie y ci, Pêl-droed, ffrindiau, ysgol, mamgu, mynd ar wyliau.
Enw: Eli James
Oed: 10
Dyddiad Geni: 10.09.2011
Dyma fi: [image: Children Drawing Png - Child Drawing Clipart Transparent PNG - 722x953 -  Free Download on NicePNG]





Cynllun Tymor yr Hydref Eli. 
Dyma enghraifft o gynllun tymhorol ar gyfer Eli, sydd yn sicrhau datblygiadau gwahanol o fewn llythrennedd (Cymraeg a Saesneg), Rhifedd, Lles a chorfforol. O fewn y cynlluniau gweler llawer o bethau celf sydd yn bwysig er mwyn datblygu sgiliau echyddygol manwl Eli er mwyn datblygu annibynniaeth Eli. Wrth i blant ddatblygu eu sgiliau echyddygol manwl maen nhw’n datblygu tasgau yn annibynnol er enghraifft, bwyta, gwisgo, siarad, ysgrifennu ei hun. Mae hyn hefyd yn eu datblygu i ddelio gyda gweithgareddau allanol a phrofiadau cymdeithasol (Early Learning Impact, 2021). Sicrha’r gweithgareddau bydd Eli yn gwneud yr holl bethau yma er mwyn iddi fod yn barod i wynebu’r byd sydd o’i blaen yn annibynnol. 
Fel y gweler isod, mae’r holl weithgareddau yma yn sicrhau datblygiad Eli a sut rydym yn gallu eu helpu wrth ddarllen y Proffil un Tudalen. Datblyga hyn Eli i fod yn unigolyn hyderus ac annibynnol yn eu gwaith, mewn dosbarth, yn annibynnol neu fel grŵp 
Gan mai ei lleferydd sydd gwanaf, mae’n bwysig bod Eli yn cael sesiynau 1:1 gyda’r cynorthwyydd yn aml. Felly fel y gwelir isod, mae 10 munud pob dydd yn mynd i sicrhau fod Eli wedi canolbwyntio ar ei lleferydd yn ystod sesiwn 1:1 gyda’r cynorthwyydd. 
	Beth a Sut?
	Pwy?
	Pryd?
	Ffordd ymlaen/ Cynnydd

	Sesiynau 1:1 cynllun clonc (iaith - llafar)
	Eli a chynorthwyydd 1:1. 
	10 munud pob bore. 
	Datblygu sgiliau Cymraeg a chywirdeb iaith Eli yn ystod sesiynau Cymraeg, sesiynau 1:1 ac yn gyffredinol yn yr ysgol. 

	Cyflwyno llythrennau Cymraeg a’u synau mewn brawddeg a’u hadnabod.
	Eli a chynorthwyydd 1:1.
	Yn ystod sesiynau 1:1 pob bore. 
	Datblygu sgiliau iaith Eli a chyfoethogi’r iaith yn ôl ei gallu i wneud hynny. 

	Gwneud ymarferion canu ac ynganu 
	Grŵp gallu
	Dwy waith yr wythnos. 
	Datblygu sgiliau ynganu Eli wrth ganu a dod i adnabod curiadau mewn geiriau. 

	Darllen llyfrau Cymraeg a Saesneg pob dydd
	Gyda’r athrawes ddosbarth. 
	Trwy gydol y flwyddyn. 
	Datblygu Eli i fod yn ddwyieithog a’r gallu i ddefnyddio’r ddwy iaith yn hyderus boed yn darllen, ysgrifennu neu siarad. 

	Gwrando ar eraill yn siarad/trafod/ dadlau mewn gwaith grŵp ar ôl iddyn nhw dderbyn cardiau her. 
	Grŵp gallu gyda’r athrawes ddosbarth yn asesu drwy oruchwylio. 
	Yn ystod sesiynau Lles. 
	Datblygu sgiliau gwrando, siarad a rhoi ei barn gyda grŵp o bobl o’i hoed hi. Bydd hyn yn sicrhau fod Eli yn datblygu sgiliau cymdeithasol yn barod i wynebu’r byd fel unigolyn iach ac hyderus.

	Gwrando ar yr athrawes yn darllen llyfr dosbarth.
	Fel dosbarth
	Yn ystod sesiynau darllen, diwedd gwers Cymraeg, Saesneg neu lles. 
	Datblygu sgiliau gwrando Eli yn ddyddiol a dysgu sut i ynganu geiriau yn gywir yn ddwyieithog. 

	Defnyddio TGCH ar gyfer gwrando ar gerddoriaeth, defnyddio apiau sillafu, mathemateg ac ati. 
	Eli a ffrind/iau. 
	Yn ystod sesiynau lles, iaith neu ddarllen. 
	Datblygu sgiliau rhannu a chymryd rhan Eli ynghyd â defnyddio iaith, rhif neu lythrennedd. 

	Cwestiynu 
	Eli
	Pob dydd trwy’r dydd. 
	I ddatblygu sgiliau cwestiynu Eli a sicrhau fod Eli yn deall cynnwys a gweithgaredd y wers.



	Beth a Sut?
	Pwy?
	Pryd?
	Ffordd ymlaen/ Cynnydd

	Gwau pabi - gan ddefnyddio gwlan coch a du er mwyn cofio am y bobl wnaeth ac sydd yn  ymladd dros ein gwlad yn y rhyfeloedd.
	Y dosbarth cyfan, gyda chymorth ychwanegol i Eli pe bai angen. 
	Yn ystod mis Tachwedd.
	Sicrhau bod sgiliau echddygol manwl Eli yn cryfhau drwy wneud ymarferion gwahanol a chael pwrpas i’r hyn mae’n gwneud.

	Creu gemwaith (rhifedd – gwaith mesur mewn cm)
	Tasg 1:1 Eli a’r cynorthwyydd er mwyn cadw’r berthynas effeithiol a chryf a sicrhau fod Eli yn ymddiried yn y cymorth mae’n derbyn. 
	Mis Rhagfyr fel ei bod hi’n gallu rhoi’r gemwaith fel anrheg i’w theulu. 
	Datblygu’r berthynas fwyfwy i sicrhau fod Eli yn cael y gorau o fod yn yr ysgol a derbyn y cymorth sydd angen arni boed drwy addysg, lles neu gorfforol. 

	Defnyddio clai i greu gwaith celf addurniadau Nadolig. 
	Y dosbarth cyfan, gyda chymorth wrth gynorthwyydd neu ymwelydd sydd wedi dod i’r ysgol i ddangos sut i wneud y gwaith celf. 
	Yn ystod tymor yr Hydref. 
	Datblygu sgiliau celfyddydol Eli i ateb un o ofynion y pedwar diben ‘cyfranwyr metrus, creadigol’ (Llywodaeth Cymru, 2021).

	Peintio tân gwyllt. 
	Grŵp gallu Eli, gyda chymorth wrth yr athrawes ddosbarth er mwyn datblygu’r berthynas rhwng Eli a’r athrawes ddosbarth ynghyd â’i ffrindiau yn y dosbarth. 
	Dechrau Tachwedd
	Datblygu sgiliau peintio, braslunio a chael canmoliaeth wrth wneud gwaith arbennig gyda phwrpas i gyfnod y flwyddyn. 

	Creu gwe pry-cop allan o ddeunyddiau tu allan, megis brigau coed, dail
	Sesiwn 1:1 gyda’r cynorthwyydd i gadw’r berthynas yn gref. 
	O amgylch amser Calan Gaeaf. 
	Datblygu sgiliau echddygol manwl ynghyd a pherthynas Eli a’r cynorthwyydd. Hefyd i ddatblygu’r elfen o ddinasyddion egwyddorol gwybodus o’r pedwar diben (Llywodraeth Cymru, 2021). 

	Defnyddio pegiau i roi ateb cywir ar waith mathemateg e.e 11 x 6 = 66 (peg i fynd ar rif 66). 
	Eli a’i grŵp gallu hi o dan ofal y gynorthwyydd.
	Yn ystod mis Medi er mwyn ailgydio yn yr hyn wnaethon nhw ddysgu y flwyddyn flaenorol. 
	I ddatblygu sgiliau echddygol manwl ynghyd â sgiliau mathemategol. 

	Creu llun manwl ar iPad gan ddefnyddio bysedd neu ben technolegol. 
	Eli yn annibynnol ond cynorthwyydd yno pe bai fod angen cymorth mewn unrhyw modd. 
	Yn ystod y flwyddyn. 
	I ddatblygu sgiliau technolegol a datblygu sgiliau echddygol a chyhyrau’r bysedd. 

	Gwaith torri a gludo ar waith Sul y Cofio
	Eli yn annibynnol ond cynorthwyydd yno pe bai fod angen cymorth mewn unrhyw fodd.
	Wythnos y Cofio mis Tachwedd. 
	Datblygu sgiliau canolbwyntio, torri a chyhyrau’r bysedd. 



Clo 500 
Wrth edrych ar ddatblygiad Eli o fewn cymdeithas, yr ysgol, dosbarth ac yn annibynnol mae’n sicr wedi datblygu fel unigolyn dewr a chryf. Gyda’r Syndrom Prader-Willi, mae’n bwysig bod yn sensitif, eu canmol a sicrhau y datblygiad gorau iddyn nhw gan fod yr hawl ganddyn nhw i fod yn bobl fel eu ffrindiau a’r dosbarth. 
Cyn i Eli ddechrau’r ysgol nid oedd yr athrawon yn gwybod llawer am y syndrom, felly roedd rhaid iddyn nhw ddysgu a dod yn gyfarwydd a’r syndrom ac yn barod i’w chymorthu mewn unrhyw ffordd. Roedd cymorthydd 1:1 gydag Eli yn syth pan ddechreuodd yn y dosbarth Meithrin. Er hyn, roedd yr athrawon am wneud yn siwr y bydden nhw’n medru darparu’r addysg orau iddi trwy gydol ei bywyd ysgol gynradd (Atodiad, 2021). 
Wrth ymchwilio fwyfwy mewn i’r syndrom a darganfod llawer o bethau newydd, sy’n amlygu’r hyn, dyweda PWSA, ym mywyd pob dydd Eli ynghyd â gweithredu’r camau dysgu ac addysgu nesaf ar ei chyfer. 

on a child’s development depends on its relationship with the others.

